《悼孔英夫提举》
元代·张昱

老泪何堪哭寝门，斯人况复是斯文。六经政尔传家集，曲阜苍然掩暮云。

郁郁涧松看得地，昂昂野鹤又离群。贤郎无忝家声旧，能以文章继世芬。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。